《白莲花亭侍宴应制》
唐代·沈佺期

九日陪天仗，三秋幸禁林。霜威变绿树，云气落青岑。

水殿黄花合，山亭绛叶深。朱旗夹小径，宝马驻清浔。

苑吏收寒果，饔人膳野禽。承欢不觉暝，遥响素秋砧。

作者简介：沈佺期（约656 — 约715），字云卿，相州内黄（今安阳市内黄县）人，祖籍吴兴（今浙江湖州）。 唐代诗人。与宋之问齐名，称“ 沈宋 ”。
善属文，尤长七言之作。擢进士第。长安中，累迁通事舍人，预修《三教珠英》，转考功郎给事中。坐交张易之，流驩州。稍迁台州录事参军。神龙中，召见，拜起居郎，修文馆直学士，历中书舍人，太子少詹事。开元初卒。